
Par atzinuma sniegšanu

Valsts ugunsdzēsības un glābšanas dienesta (turpmāk – VUGD) Zemgales reģiona pārvaldē (turpmāk – ZRP) saņemts Biedrības “Salaspils volejbola klubs” nometnes vadītāja Gunta Augusta 2026.gada 5.maija iesniegums ar lūgumu sniegt atzinumu par Engures vidusskolas Skolas ielā 7, Engurē, Engures pagastā, Tukuma novadā un Engures vidusskolas internāta Skolas ielā 9, Engurē, Engures pagastā, Tukuma novadā (turpmāk kopā – Objekts) atbilstību ugunsdrošības prasībām nometnes rīkošanai.
Informējam, ka VUGD ZRP amatpersonas ar speciālo dienesta pakāpi 2026.gada 16.februārī veica plānotu ugunsdrošības pārbaudi Objektā. Par ugunsdrošības pārbaudes rezultātiem tika sastādīts VUGD ZRP 2026.gada 26.februāra Pārbaudes akts Nr.22/11-3.5/150 un Nr.22/11-3.5/148, kas izsniegts Objekta atbildīgajai personai par ugunsdrošību.
Ņemot vērā iepriekš minēto un saskaņā ar Ministru kabineta 2009.gada 1.septembra noteikumu Nr.981 “Bērnu nometņu organizēšanas un darbības kārtība” 9.5.apakšpunktu, VUGD ZRP informē, ka VUGD atzinums par nometnes vietas atbilstību ugunsdrošības prasībām nav nepieciešams.

